黄儒炳，字士明，广东广州府顺德县人，明朝政治人物，进士出身。登万历三十二年（1604年）甲辰科进士，入翰林院，主试江西、应天，歴官南京国子监祭酒，修《南雍续志》，辑二十一史具题，请修率性、正义、修道三堂。转南吏部侍郎，值尚书缺，摄理堂务。廷推邹元标为冢宰，中旨不下，儒炳两疏请之。摄工部时，主事惠承芳建议于都城下岁加税十万两，人情汹汹，儒炳随疏驳参，议始罢。摄礼部篆，齐庶宗多不法，乃定宗长之制。转礼部右侍郎兼侍读学士、纂修神宗光宗实録副总裁，进吏部左侍郎兼官如故。以母老身病请告，得旨回籍，归家未几而母殁，